Yangwara: Bible for 1 John, 1 Peter, 2 John, 2 Peter, 3 John, James, Jude

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

James

Chapter 1

¹Yakobo, a kölipönit lo ꜧun ko a lo Matat Yesu Kristo, roman ko kötumitön puök wot murek nagon a rekin i jurön kine. ²Luŋasirik kwe, mette ta liŋ a lyöŋön ko temesi ka’de ka’de a ’dukin kasu ki. ³Ta deden adi, ko yupet nasu a tema a mo yumöundi gwo’dan go.⁴Ti gwo’dan go tutuŋörö kita nayit, anyen ta 'du'durjö i tetemakiŋda, ko adi mit, a ŋo nene gwe 'byin na yöyöŋönikin. ⁵Ama ko lele losuk yöŋö koŋon, ti nye piudi ko ŋun, a mo tindi nye; kogwon ꜧun tindu abur ’bak ririŋga i lepeŋat liŋ lo pipija.⁶Ama ti nye piji ko yupet ’bak dwadwa’yu, kogwon ŋuto logwon ko dwadwayesi gwon gwoso yala i tör logon a wukoji ko köbuŋot a wiŋgi i pirit. ⁷ꜧuto gwoso ilo ti gwe ti yeŋdu adi nye mo wuwuju nene ŋo ko Matat, ⁸kogwon lepeŋ gwon ko yeyeesi murek a ko twogwi'dikin mugun ikikoklin kayik liŋ.⁹Ti luŋaser logon a lomeri lo lyöŋe ko pirit na todumalan na lepeŋ. ¹⁰Ama luŋaser logon a kwörönit lo i pirit nayit na to’di'dit. Kogwon lepeŋ mo likinyörö kaŋo gwoso köturön ti mu’diŋ i döru. ¹¹Kogwon ko koloŋ sa’yi pape ko köbuŋöt adi yulök, a teteyondi döru , a köturön kayik ’do’done kak, a kelan nayit likinyörö kaŋo. Nyena ŋuto kwörönit lo mo kakarju tiina i kepotdu na kikolin kayik.¹²'boried ko ŋuto logon ŋoŋoŋga temesi, kogwon ko nye aje te’ya temet, a nye mo wuji Ioguya lo ru. Logon amileki lepeŋat logon nyanyar ꜧun kilo. ¹³Ti ŋadi geleŋ ko a tema ko temet gwe ti kuya adi, ꜧun lo temba nan, kogwon ꜧun ti bulö tema ko toron, a lepeŋ 'döki tine bulö temba lele ŋuto kwöŋ.¹⁴Ama ŋadi geleŋ tema ko ’dekesi kayik, nagon a lulukaddu lepeŋ, a mumuluŋgi lepeŋ. ¹⁵A kirut i 'dutet naga ’dekesi aje pigga, a yumoundi toron, a i 'dutet naga toron aje temakinda ’duirjö a yumoundi twan. ¹⁶An ta ko mumuluka, luŋasirik kwe lo nyanyara.¹⁷’Dokesi na’but liŋ ko ’Dokesi nake liŋ kune po ki. Ponda kak ni ko Monye lo pararajin. lepeŋ gwon 'bak lopuket kode tilimöt loponda kogon lopugö. ¹⁸ꜧun a ’dekan yuŋundö yi ko kulyaet lo to’diri, anyen yi böŋö gwon a gweyari lo ludweki togeleŋ iŋo liŋ na gwe nye kune.¹⁹Ta a den kine, Luŋasirik kwe lo nyanyara: ti ŋuto liŋ geleŋ geleŋ yiŋgi yiŋga adi wulek, ’dori ’dor jambu, ko ti ’dori ’dor woran. ²⁰Kogwon woran na ŋuto 'bayin ŋarakinda i tutuŋӧdu na kulya na rigwo ti Ŋun. ²¹Nyenagon paji ta ŋo liŋ nagon a toronjin a lut se ko ŋo narok na jore kine, i tokoyokan wuji ta kulyaet logon a ’yutuki kasuk i toilyet ilo. logon bubulo Iwӧggu kӧduduwӧlӧn kusuk.²²Gwe ta a kakonak ti kulyaet ko 'bayin a kayiŋak kana, imumuluŋga na ’borik ²³Kogwon ko ŋuto logon yiŋga kulyaet a gwe a ko kon lo, lepeŋ gwӧti ŋuto logon medda komoŋ nayit i mandara; ²⁴Lepeŋ 'do'doŋgu meddya mugun a wuti tu, a adi wulek, a lepeŋ bӧŋӧni bӧŋӧ ko nye gweya ada. ²⁵Ama ko ŋuto logon tiriku medda saret lo’but lo toluien lo, a yiŋiki konda tina, 'bayin a kayiŋanit logon bӧbӧŋӧ, ŋilo ŋutu gwon ko 'doriet i konesi kayit.²⁶Ko ŋadi geleŋ yeyeju adi nye a lo keri lo ŋun, ama a nye tine teŋgu ŋedep loyit, lepeŋ mumulugga twöli loyit, a krei loyit lo ŋun lo gwe a ŋo kana. ²⁷keri lo ŋun loke logon ’bak yuyuket ko ꜧun Monye i komoŋ gwon a ŋarakinda na kikijikö ko köru’bejin i deliyesi kase, ko i tiju na mugun an ’yota ko lut ti na kak.

Chapter 2

¹Luŋasirik kwe, kayupök ti Matat likaŋ Yesu Kristo Matat lo minyo, kogwon ta ko nyunyumbö na ŋutulu. ²Nyena Ko lele ŋutu a po kasu i momoret, logon a jupu ’bura gwon ko katiman ti dakap kayik i könisi, 'döti a lele lomeri lo poni logon a jupu kereketwat, ³a ta meddi ŋutu logon a Jupu ’bura lo, a ta kulyani ko lepeŋ adi, Böŋö si’dakini i na si’daet na’but na, a ta kulyani ko lomeri lo adi, Gwo’de yu, kode adi, Si’dakini kak i kujöŋ nyona ko mokosi kwe. ⁴Ta ŋona ’bayin a kaliliyak ti ’borik, a ta gwe ti gwon a ŋutulu lo lilija ko yeyeesi narok le?⁵Luŋasirik kwe lo nyanyara, yiŋge ta. Ti gwon sona adi ꜧun a wulun ŋutulu lomerika ti na kak anyen gwon a kwörinikö i yupet, ko anyen wuju ŋo na’but ti tumatyan nagon nye a milyekin tindu ŋutu logon nyanyar nye kulo? ⁶Ama ta lalaun lomerika. Ti gwon a kwörinikö lo ru’ya ta? Ti gwon a se lo joŋgga ta i putet le? ⁷Ti gwon a se lo ’dö’döju karin na kwekwelen ti lepeŋ lo luŋgu ta kulo?⁸Ama nagon ko ta twöju saret lo Mor gwöti na wuröni, adi nyare marate ilot gwoso mugun inot, a ta aje konda ’bura; ⁹ama ko ta nyarju ŋutu kule, a ta aje konda toron, a Saret ’duŋokindi ta adi ta a katoronyak.¹⁰Ko logwon twöju Saret 'bukuluŋ, ama a 'dorone i lele geleŋ, kweja adi lepeŋ aje ’beleŋgu saret liŋ. Kogwon tupet geleŋ logon a kuya adi, Do ti lubbö, 'döki a kuya adi, Do ti peŋga. ¹¹Nyena ko do ’bayin a kalupe ama ko do a kapeŋanit, do aje wora a ka ’beleŋonit lo saret.¹²Nyena jambi ko kitani ta gwoso ŋutu logon mo ’duŋöki kokiko lo saret lo tolien. ¹³Kogwon ’duŋöki na putet mo ponda’bak won na kowen ikilo logon ti won kowen, won na kowen te’ya ’duŋöki na putet.¹⁴’Bulit a nyo, Luŋasirik kwe, ko lele ŋutu kuya adi nye kata ko yupet, ama 'bak konesi? ina yupet ŋona bubulö lwögu nye? ¹⁵Nyena ko luŋaser kode saser ’bak boŋgwat ko ’bak kinyo na lor, ¹⁶nyenago a ko lele losuk kuyani ko se adi, wuti ta ko taliŋ, ti mugunya kasuk yuke yuk, ko ti ta yimöte yimöt, ko do a ko tin se ŋo nagon mugun ’de’dekan kune, a ’bulit kirut gwe a nyo? ¹⁷Nyena gwon tiina 'döki yupet ko mugun, Ko ’bak konesi, a twan.¹⁸Ama lele ŋutu geleŋ bubulö kulya adi, do kata ko yupet, ko nan kata ko konesi. Kweki nan yupet inot 'bak konesi, a nan de kwekindi do yupet nio i konesi. ¹⁹Do a yubö adi ꜧun geleŋ kata; A na ’but. Ama 'döki Mulökö lorok yubbö tiina ko kujönö. ²⁰Do ŋutu lu ’böŋ! Do a ko den adi yupet ’bak konesi a ŋo kana?²¹'bayin kӧju Abarayama merenye likaŋ a tetenaki rigwo ko konsesi idiŋit na wukindi nye ŋiro loyit ipirit ’yuret na lubaŋgajin nu? ²²Do a met adi yupet kita ko konesi kayik, nyena i konesi a kirut yupet nayit aje temakiŋdya ajo. ²³a kuya nawurӧ kune temakindi a gwak adi, Abarayama a yubbӧ ꜧun, a lepeŋ lo kenakini a ŋutu lo rigwo. a luŋuni a ju lo ꜧunt. ²⁴Ta a met adi ikokonesi a ŋutu tetenakini rigwo, ama 'bayin ko yupet ka’de.²⁵'Daki tiina, Ti gwon sona kaju Raba kawute 'döki a tetenaki rigwo ko konesi, idiŋit na wuji nye luyökie, a yutaddi lepeŋat anyen tu lele kiko nu. le? ²⁶nyena gwoti naga ko mugun ’bak mulokotyo a twatwan, nyena 'doki ko yupet ’bak konesi a twan.

Chapter 3

¹'Bayin adi Jore kasuk mo gwon a katodinӧk, Luŋasirik kwe, kogwon ta deden adi yi lo totodindyö kulo mo ’duŋӧki putet ko metet nagulu parik. ²Kogwon yi liŋ 'do'doro i kikolin Jore, a ko ŋutu ako 'do'doro i kulaesi, lepeŋ a ŋutu lo’but liŋ, bubulö teŋgu ma'di mugun nayit liŋ.³Koyi a kwakakinda wititöt i kutusin ti kusanjin anyen se twöju yi, yi 'döki bubulö wöwöriŋöddu mugunya kase liŋ. ⁴'döki yeyene ta ki’bojin, ma'di naga Lepeŋat a dumalak ama wuköji ko köbuŋöt duma, monye ki’bo bubulö wöwöriŋödddu se ko layi na'dit parik ipiritön nagon nye ’de’dekan.⁵I ilo kiko, ŋedep 'döki a tupet lo’dit, ama lepeŋ pupurja mugun ko ŋo dumalak. Yeyene ta, rudu duma ama kimaŋ na’dit ’yurakin kak! ⁶Nyena ŋedep 'döki a kimaŋ, lepeŋ a kak naron na 'yuraki ikiden nikaŋ na tupesi . ŋedep körju mugun liŋ, ’yurja ru na kak , ko nye ko mugun 'yuraki ko kimaŋ na ti peŋa.⁷ꜧuto bubulo toŋutu’yu gweyarijin liŋ ti kijakwa, 'döki kwen, 'döki ŋo lo gwöŋtu kak, se ko logwon i tör kata, ⁸ama ŋutu ti bulo toŋutu’yu ŋedep. Lepeŋ a loron, a lo kulyem, ajore ko kisum naga pepeŋga ŋutu.⁹Yi pupurja Matat ko Monye likaŋ ko nye, a yi 'döki Lӧmbi ŋutulu logon a gweya igwuluet na ꜧun ko ilo ŋedep lo geleŋ lo. ¹⁰'boriesi se ko lӧmesi lupe kaŋo ikutuk na geleŋ na. luŋasirik kwe, ti Kine ŋo gwe ti kona.¹¹ꜧona Pioŋ na ta'bin se ko pioŋ na pӧtӧr ŋona bubulӧ lelekun kaŋo ikoŋe lo pioŋ geleŋ? ¹²Luŋasirik kwe, ki’bi ŋona raradan ludweki ti Jeitun? Kode kӧdini lo binyo ŋona raradan ludweki ti ki’bi? Nyena pioŋ nagon a ’balaŋ ti bulo lelekun a pioŋ na tabin.¹³ꜧa logon a lokoŋ ko kukurundö kasuk kiden? Ti ilo ŋuto kwene gwiliŋit lobut ikonesi i tokoyok na koŋon. ¹⁴Ama ko ta gwon ko yulön na pötör se ko pusök kasuk itoilyet, an ta ko bu’ya ta ’borik, ko a ’burönok ti to’diri.¹⁵ŋina 'bayin a Koŋon na po ki yu ina kak, ama a na kakni, 'bain a na Mulokötyo, a na Mulölö lorok. ¹⁶Ko yulön se ko ’dekesi ti mugun gwon kata, koti a dwadwa'du se ko konesi liŋ narok gwe kata. ¹⁷Ama koŋon na po ki yu na, i kokwe nu a na ke, lepeŋ a nataliŋ, ko a nakoyok. jambu gik, a jore ko pitönö ko ludweki lobut, ti korja ŋutulu, ko a rigwo. ¹⁸ludweki ti torigwo meta i taliŋ i kiden na kilo lo kitaonda taliŋ kilo.

Chapter 4

¹Mörö ko kokoroja ponda ya kasu kiden? 'bayin ponda i’dekesi nagon mömörö kasu i mugunya kine? ²Ta ’de’dekan ama ta ti ryö, ta pepeŋa ko bebe’ya ama ta ti wu; ta rerenya ko mömörö. ama ta tiröun, kogwon ta a ko mulun. ³Ta a mo’yu a ta gwe a ko wu, kogwon ta a mo’yu ikiko loron. Ta mulundö i kitani ŋo ti ’dekesi kasu.⁴Ta kautejin! Ta a ko den adi ŋutu logon nyanyar na kak kilo a merok ti Gun? Nyena ko ŋutu logon a 'dekan gwon a ju lo na kak lepeŋ konda mugun a miriku lo ꜧun. ⁵Kode ta yeyeju adi kuya ti ꜧun na wurӧ kune a ŋo kana; Mulӧkӧtyo logon lepeŋ a tindu kayaŋ i mugunya lo yiyinӧ parik ?⁶Ama ꜧun tindu 'busan parik; a wurö adi, ꜧun rerenya ŋutulu kabulak ti kusik, ama tindu ’busan i kilo lokoyokak. ⁷Nyena kugge ta ŋun. Gwo’de ta go i mörö ko Satani, a nye mo wöki kaŋo kasuk i komoŋ.⁸Miju ta nyona ko Ŋun, a lepeŋ mo miju kasu nyona. Tokele könisi kasuk ta katoronyak. ko tokele ta toke toilyet kasuk ta ŋutulu logon ko yeyeesi murek kilo. ⁹Wiwinyani ta, ko delyani ta, ko gwine ta. Ti jinya nasu lopugge a delya, ko ti lyöŋön nasu lopugge a mude. ¹⁰Tokoyogi ta ’börik ko Matat i komoŋ a nye mo toduma’yi ta.¹¹ko jambu ta lele luŋaser arabat. ŋutu logon jambu arabat i kulya ti luŋaser lo kode 'duŋökindö putet ko luŋaser lo lepeŋ jambu arabat i kulya ti Saresi, ko lepeŋ ’duŋökindö Saresi arabat. Ama ko do ’duŋökindö Saresi arabat, do ’bayin a kakonanit lo Saresi ama do a ka ’duŋönit lo putesi. ¹²Lo tindu Saresi ko a ka ’duŋönit lo putesi kata geleŋ, lepeŋ ka'de logon bubulö lwöggu ko bubulö tukarju. do a ŋa logon ’duŋgö putet lo marate ilot?¹³Nyena yiŋge ta, ta lo jambu adi, I lo lor kode ko’bure yi malu tu i nu köji, a yi mo gwe yu kiŋa geleŋ i tugwӧrju a yi rӧji gurut. ¹⁴ŋa logwon denden ko nyo naga pupukun ’bure, ko ru nasuk a nyo? Kogwon ta gwon a luru logon meta diŋit a na’dit a lilikara lilikara.¹⁵Kolumbö ta ködö kuya adi, Ko Matat ’de’dekan adi yi gwon jorun, a yi mo kondi na ŋo kode nu ŋo. ¹⁶Ama tinana ta bubu'ya 'barik kogwon tirkwesi kasuk dumalak. kine bubulesi ling a narok. ¹⁷Nyena ko ŋutu logon a den konda 'bura a gwe tine kon lo, lepeŋ a katoronyanit.

Chapter 5

¹yiŋge ta, ta ŋutulu kwörinikö, gwine ta ko luluji ta kogwon delyaesi nagon mo ’dukin kasuk ki kune. ²Tukwörienjin kasuk aje ’bu’buri, a boŋgowat kasuk iŋge nyei ko lonyeri. ³Dakap se ko pödö kasuk aje lo’doke, a ina lo’doke nase mo na tokorju adi ta a konda arabat, a mo nyesi mugunya kasuk gwoso kimaŋ. Ta aje ’du’du’yu tukwörienjin kasuk i perok ti 'dutet.⁴Mete, ta a ko robba ŋutulu lo kita kasuk i meleseno a Gwiesi kase dirji ta. Gwiesi ti ŋutulu kaŋerak kulo aje ’durökin ko Matat lo kurumi i swö. ⁵Ta a si’da i minyo lo na kak adi monyot, a ta iŋge 'yodda 'börik. Ta aje topirjö teilöt kasuk ilor peŋet. ⁶Ta aje ’duŋökindö putet ko a peŋga ŋutu lo rigwo, lepeŋ a ko yuyuk ta.⁷Nyenagon luŋasirik, gwo’de ta go ’bak dara tojo Matat a po. Mete ta. kakurunit ti dara i mördu na kudwöt ti kiser ko ti ’butun, tojo ko kinyojin kayik logon ko ’bulit a duma kulo a toran. ⁸Ta 'döki, gwo’de ta go ’bak dara, togo'yi ta toilyet, kogwon Matat gwe nyona ko po.⁹Luŋasirik, an ta ko wowori ta ko ’borik, anyen ta gwon ti ’duŋöki putet arabat. Meddi ta, ka’duŋonit ilo gwo’de i kakat. ¹⁰Luŋasirik, metundeta miret na ŋoŋga na sasanyesi se ko na gwo ’dan go, ko nebijin logon koju a jambu i karin ti Matat kulu. ¹¹Mete ta, yi luŋu ŋutulu logon a gwo’dan go tojo ko ’dutet kulo a 'boria. Ta a yiŋ kulya ti ŋoŋaddu na Eyobo tojo ko ’dutet, a ta inge den ko Matat a konakin lepeŋ nyo i ’dutet. Kogwon Matat a jore ko won na konyen se ko pitökindö.¹²Ama luŋasirik kwe, lwölwön ŋo liŋ, an ta ko milyeju ta ko ki, kode ko kak, kode ko nene ŋo. Ama ko ruket nasu gwon a Ee, a ti gwe a Ee, ama ko gwon a ’Bayin, a ti gwe a ’Bayin, anyen ta gwon ti ’duŋöki putet.¹³Lele ŋuto ŋona kata kasuk kiden logon ŋoŋoŋga le? Ti nye kwakwaddi kwakwaddu. Lele kata logon a kalyöŋi le? Ti nye yo’yi pupuresi. ¹⁴Lele kata kasuk kiden logon a gilö le? Ti nye luŋgi temejik ti kanisa, anyen se kwakwaddu ko lepeŋ, a we’yi lepeŋ i karin ti Matat. ¹⁵kwakwasesi ti yupet, mo totoke ŋutu lo gilö lo, a Matat mo toŋiji lepeŋ ki i dotoet; a ko nye a toronda, a nye mo pitokine pitöki.¹⁶Nyenagon totuke ta toronjin kasu ko ’borik, ko kwakwasakindi ta ’borik, anyen ta bönö totokela. Kwakwaddu na nuto lo rigwo gwon ko riŋit a duma i konda na kita nayit. ¹⁷Eliya koju a ŋuto gwoso yi. Lepeŋ a kwakwaddu ko pusok a duma parik anyen kudu gwon ti ’don, a kudu gwe a ko ’don i kak kinajin musala ko yapala buker. ¹⁸A nye 'döki kwakwaddi kwakwaddu a ki to’doji kudu, a kak rade ludweki kayik.¹⁹Luŋasirik kwe, ko lele losu a yaŋara kaŋo i to’diri, a lele ŋuto inge nyökun lepeŋ bot 'döki. ²⁰Ti lepeŋ dene den adi, ko ŋuto logona nyökundö katoronyanit bot i kiko logon nye a lyangi, lepeŋ lo aje lwök nye i twan, ko a muggö toronjin jore parik.

1 Peter

Chapter 1

¹Nan Petero luyökie lo Yesu Kristo, roman ko ta lo ŋo wule, logon a toreki i Juran ti Ponto, ko i Galatia, ko i Kapodokia, ko i Asia, ko i Bitunia kilo. ²ina gwon a denda nikaŋ na ŋun monye kaju, i kiko lo tokela ko Mulokötyo lonyit, anyen twötwöju, ko anyen gwagwata ko rima ti Yesu Christo. Ti 'bisan gwe ko ta, ko ti taliŋ nasuk ŋöine ŋöi.³Ti ꜧun ko a Monye lo Matat likaŋ Yesu Kristo purani pura! i pitönö nayit na rwarwan, lepeŋ a tindu yi yuŋwe a ludukö i yenet na yeŋon jörun i kiko lo ŋien na Yesu Kristo i twan. ⁴tiina anyen mo wuyuni lomore nagon ti likin, tine körö, ko ti bulö ’buron. A ritaki ta ki yu. ⁵Ta a gayi ko riŋit na ŋun kogwon yupet na lwökit, nagon gwe ajo a anyen möndu kwekweya i diŋit na ’dutet.⁶Ko ina kwe lyöŋi ta lyöŋön, ma’di soŋinana ta ŋoŋoŋga möriesi ka’de ka’de ko diŋit a na ’dit, ⁷ina temani yupesi kasu, Nagwon ko ’bulit Iwolwöŋ dakap nagon lilikin, ma’di nagon se a tema ko kimaŋ. kineŋo konda tina anyen 'duntet na yupet nasu gwon a pupuresi, ko kwelen, se ko bula i diŋit na kwekweyani Yesu Kristo nu.⁸Ta a ko met lepeŋ ama ta nyanyar lepeŋ, ta a ko met lepeŋ tinana, ama ta yuyup lepeŋ ko ta lyölyöŋnö ko lyöŋesi nagon ti bulö jama, ko a jore ko bulet. ⁹Ta tinana wukinda 'dörik tutupet na yubbö nasu, a lwökit na kodudwolön kasuk, ¹⁰Nebijin logon koju aje keju adi ꜧun mo ’dogga ta kilo aje ga’yu ŋina lwökit a iŋge piyuŋdya kulya kanyit ko tirikwet.¹¹Mulökotyo lo Kristo lo gwon kase i mugunya lo a tuggö ’beron ŋoŋesi ti Kristo ko ŋo nakekelan naga popo i mukök, a se mörji denunda kaŋo ko ŋilo Mulökötyo yutakin se ko kine ŋo gwon i nan diŋit, 'döti ko se po ada. ¹²A kweki lepeŋat adi ŋo nagon se a keju kune se ti kikin ’borik ama kikin ta ŋo na kiun se köju kunu soŋinana ŋutulu lo jakinda ta Loŋe Lo’but i riŋit na Mulökötyo Loke logon a sunyue ki yu lo aje tukökin ta. Ma’di malaikajin ’de’dekan galunda kine kuya kaŋo.¹³Gwe ta ajo ko gane ta yeyeesi kasuk, medi ta meda. tindi ta yened nasuk liŋ i 'busan naga mo jaki ta i ponda na Yesu Kristo nu. ¹⁴Gwe ta a wajik kayiŋak ti kuya, an ta ko si'da ta gwӧti i ’dekesi kasu ti ’beron naga ta kӧju ako den kuya nu.¹⁵Gwӧti naga nye lo luŋgu ta lo a loke, nyena 'dӧki gwe ta a loke i gwiliŋisi kasuk liŋ. ¹⁶Kogwon a wurӧ adi, Ta kӧdӧ gwon a loke, kogwon nan a loke. ¹⁷Ko ta luŋu "Baba" nye logon ’duŋӧkindӧ 'dak nyunyumbö lo ko gwoso konesi ti ŋutu, nyena kugge ta lepeŋ i diŋit nasuk gwoso jurӧn ni na.¹⁸Ta deden adi ŋo na ’bu’burön gwoso pödö kode dakap a ko dakunda ta igwiliŋit lo ’bak ’bulit logon ta a mirun ko merenyejin kasuk, ¹⁹ama ko rima ti Kristo nagon ko ’bulit a duma parik, gwoso ti kiloloŋ logon ’bak yuyuket kode mörikö.. ²⁰Christo a dena a ŋerot na gweya na kak, ama tinana lepeng aje kweya i kulo perok ti ’dutet kogwon kulya kasu. ²¹kogwon lepeŋ ta a yubbö ꜧun, lo toŋiju lepeŋ i twan a tiŋdi lepeŋ i bula, anyen yubbö ko yened nasu gwe ko ꜧun.²²Ta aje toke’ya ’börik i twöju nasu na kuya ti to’diri, ina kogwon nyarju na luŋasirik na to'diri, nyena nyare ta nyar ’börik parik ko tugwakan na ponda i töilyet loke. ²³Ta aje yuŋwe a ludukö. 'bayin i noyomot lo lilikin, ama i noyomot logon ti likin, i kulyaet lo ꜧun logwon jörun ko yeyeŋon lo.²⁴Kogwon, mugunya liŋ gwon gwoso doru, a kwelen nase liŋ gwe gwoso koturon ti mu’diŋ ti Döru a döru teteyone teteyon, a koturön ’do’done kak; ²⁵ama kulyaet lo Matat yeyeŋon ŋupi. ꜧilo kulyaet a Loŋe Lo’but logon aje tokuki ta lo.

Chapter 2

¹Nyenagon paji ta ŋo narok liŋ, ko mumulukesi liŋ, ko ’burönö, ko yulön, se ko 'do'yu liŋ. ²Gwoso wajik lo pedede yuŋwe, yöŋöni ta le na lonŋ ti Mulökötyo Loke nagon 'bak mumuluga, anyen ta böŋö ’du'durjö i lwökit. ³Ko ta aje waŋ adi Matat a lo’but.⁴Po ta ko lepeŋ ni, Logon a ŋurupit logwon jörun logon ŋutulu a renya lo, ama ꜧun a wulun lepeŋ a ’bulit nanyit duma. ⁵Ta 'döki gwoso ŋurupö logwon jörun logon a ’dukö i gwon a kadi na Mulökötyo, anyen ta gwon a koanejin loke, logon wukindya rubaŋgajin ti mulökötio, logon ꜧun ruruk kogwon Yesu Kristo⁶Kulyaet lo a wurjö adi: Mete nan lo petakindya ŋurupit lo goŋet Siona, lo ŋo wulwe ko a ’bulit. Ko logon a yubbö lepeŋ lo mo tine yu kowe.⁷Nyenagon ta logon a yubbö lepeŋ kilo, ŋilo ŋurupit gwon kasu a ’bulit duma, ama i ŋutu logon a ko yubbö kilo, ŋurupit logon ka’dukök a renya lo. aje wora a ŋurupit tutuŋet lo goŋet lo kadi; ⁸Ko nye a ŋurupit köpuket ko a lurutat to’dorowet.Lepeŋat köpukö kogwon se a renya lo kulyaet. Lepeŋat a wuloki ikondya sona.⁹Ama ta a toberon na wule, a koanejin ti Matat, a jur loke, ko a ŋutulu lomorejin ti ꜧun, anyen ta bubulö tokujö konesi na’but parik ti lepeŋ logon a luŋun ta kaŋo imudwe iponda i parara nayit sörit na. ¹⁰Ta köju ’bayin a ŋutulu, ama soŋinana ta gwe a ŋutulu ti ꜧun; ta köju a ko wuju pitönö, ama soŋinana ta aje wuju pitönö.¹¹lo nyanyaia, nan mamandu ta gwoso legelok ko a lo mömönundö, adi pane ta ’dekesi ti mugun nagon mömörö ko ködudwö kasuk kine. ¹²Gwe ta ko gwiliŋit lo’but ko paganojin ikomoŋ, anyen na ŋökinde se adi ta a katoronyak na, a se de meddi konesi kasuk na’but a pupurje ꜧun i lor lo poponi nye lu.¹³Twoji ta miri lo ŋutulu liŋ, kogwon kuya ti Matat likaŋ. Twöji ta se ko mor goso naga nye a duma lo, ¹⁴'döki twöji ta mödirön logon a sunye anyen riŋga katoronyak ko anyen pupurja lo konda ’bura kilo. ¹⁵Kogwon kine a ’dekesi ti ꜧun, adi i konda ’bura ta toyiŋaju kuya na 'böŋ ti ŋutulu logon ti den kuya. ¹⁶Gwöti naga ta a luwi na; ko kitani ta tolien nasu a muket na konesi narok, ama gwe ta gwöti ’dupi ti ꜧun. ¹⁷Twöne ta ŋutulu liŋ. Nyare ta luŋasirik lo yubbo kilo. Kujöne ta ꜧun. Kuŋge ta mor.¹⁸Ta kölipönök, yuŋge ta sara ko komonye kita ko twöju. Ti gwon adi ta twöju ŋutulu lo’but logon töilyet lilik suak, ama 'döki twöji ta ma'di logon a mulea kilo. ¹⁹Kogwon a puret na’but, ko ŋuto tirikwa ꜧun i ŋoŋgo taliŋ, ma’di nagon nye a tomie ’bak kwe na kuya. ²⁰Kogwon ’bulit a nyo ko ta ŋoŋga taliŋ idiŋit nagon ta ’bi'bitö kogwon ta a konda toron? Ama ko ta ŋoŋga taliŋ idiŋit nagon ta totomie nu kogwon ta a konda ’bura, ŋina a na’but i pura na ponda ko ꜧun.²¹Kogwon kine kuya ta a luŋu , kogwon Kristo 'döki a ŋoŋga kogwon kuya kasuk, a kölökindi ta miret anyen ta kepoddu mokosi kayik. ²²Lepeŋ a ko kondya toron kwöŋ, ma'di mumuluga a ko rye kayi ikutuk. ²³I diŋit naga ko a moro lepeŋ ti ropakinda bot ko morju; na ŋoŋgi nye nu, a nye gwe a ko tokujondu ŋutulu, ama a nye yinikindi mugun ko lepeŋ logon 'duŋgö putet 'dir lo.²⁴lepeŋ lo ’doggu toronjin kaŋ kayik imugun ikodini, anyen yi twatwa i toron ko anyen ru i torigwo. Kogwon ’dikasin kayik ti kurubataTa aje tokela ²⁵Kogwon ta köju gwe gwöti yidin na ŋo likin , ama tinana ta aje wite ko Kayukunit ko a Kametanit lo ködudwölön kasuk.

Chapter 3

¹Nyena 'döki, ta nagon a wate rukökindi ta 'börik i twöju na yayan kasuk, kondi ta tiina ma'di naga kule kase ti yup kulyaet lo ꜧun, a se mo jikene ko gwiliŋisi lo’but ti wate kase, ’bak jambu na kuya. ²igwon i metesi na meddi kö töwesi kasuk, i gwiliŋit loke lo kukga.³Ti kelan nasuk gwe ti gwon a na kaŋo kana gwöti taka na köpir, ko jupu na minyojin logon a dakap, kode jupu na boŋgwat; ⁴ama ti kwelen nasu gwe i ꜧutu lo katayu lo töilyet, logon ko kelan naga 'bak 'dutet ko ti ’buron i töilyet lo lilik ko tokoyok. lo gwon rwrwan ko ꜧun i komŋo.⁵Kogwon tiina köju ’beron, wate naga a gelakinda 'börik ko Ŋun ko tindu yened ko lepeŋ kune tokwelendu ’börik, i rukökindö na 'börik i twöju na yayan kase. ⁶I ilo kiko Sara a twöju Abarayama a luŋgi lepeŋ a matat loyit, ta soŋinana a ŋwajik ti kayik ko ta a kon ŋo naga a na’but a ta tine kujonö nene ŋo.⁷'Dӧki ta yayan, i ilo kiko si’dani ta ko wate kasu i pirit na geleŋ ko toyiŋakin ko 'bӧrik ’bak ri ’diet. gwӧti naga wate a turu'bӧti nagon a namunyan , tiki ta lepeŋat tӧwesi gwӧti naga se ipirit na geleŋ kota wuju ’busan na ꜧun nagon tindu ru na, an kwakwasesi kasu ko teŋo.⁸I ’dutet, ta liŋ, gweta ko yeyet gelen, wone ta kowen, nyarju ti gwe a na toluŋaseran, töilyet lolilik ko lokoyokak. ⁹Ko ropakinda ta toron ko toron, kode morju se ko morju, ama kölumbö, wu ta ŋerot i’borija, kogwon kine ŋo ta luŋe, anyen ta de wuju ’boriet.¹⁰Ko ŋuto logon nyanyar ru, ko medda perok lo'but, ti nye ködö teŋe teŋ ŋedep loyit i kuya narok, ko kutuk nayit i jambu 'buröt. ¹¹Ti nye löpukunde kaŋo i ŋo narok a kondi ŋo na ’but; ti nye ga’yi taliŋ ko kebbu mukök nayit. ¹²kowen ti Matat meddya lo rigwo, ko swö ti lepeŋ yiŋga kwakwasesi kase; ama komoŋ na Matat gwon a nagusu ko kilo lo konda ŋo narok.¹³Nye a ŋa de lo konda ta arabat ko ta tidda konda kuya na’but? ¹⁴Ama ko ta noŋga kogwon torigwo, ta a 'boria. Ko kujönö ta tokujönet nase, an ta ko delya.¹⁵ama wulökindi ta Kristo a Matat kasuk i töilyet. Gwe ta ajo i diŋitan liŋ i nyönyökökindö na ŋuto logon pija ta i ŋo na yen ta kune, i tokoyokan se ko twöju. ¹⁶ama i mönökindö kasuk i töilyet ko twöju, gwe ta ko yeyeesi na'but anyen ma'di naga ta a jama i ŋo kune adi ta a lorok a ŋutulu lo legu gwiliŋt losuk lo’but ko Kristo i mugun kulo de wuji yu na kusik. ¹⁷Ana'but ko gwon a ’deket na ꜧun, adi ta ŋoŋga kogwon konda na ŋo na’but, 'bayin kogwon ŋo naron.¹⁸Kristo 'döki a ŋoga daŋ geleŋ a ’dutet kogwon toronjin kaŋ; lepeŋ loogn a lorigwo a ŋoga kogon kuya kaŋ, yi logon 'bayin a lorigwo, anyen jouda yi ko ꜧun. Lepeŋ a tatua i mugun, ama a jörun i ködudwö. ¹⁹A ködudwö nayit wuti i tokukindö na ködudwölön nagon a rereka kunu. ²⁰Kine ködudwölön a ti ŋutulu logon köju a renya twöju ꜧun, na mondi nye madaŋ i kuya kase i perok ti Noa na tetenani ki’bo nu. ꜧutulu ku’dik, kena a budök ka’de lo lwökwe i pioŋ i ki’bo kata.²¹Ina a kweyet na batisimo nagon lwöggu ta soŋinana. Batisimo tigwon a lalaet na lut timugun, ama a piyet i yeyeet nake ko töili lo’but ko ꜧun, kogwon ŋien na Yesu Kristo i twan. ²²Yesu aje tu ki, a gwe ko Ŋun i könin lutaten, a malaikajin, ko tokimakan se ko riŋitön a tiki i ruguŋökindö ko Lepeŋ.

Chapter 4

¹Nyena kogwon Kristo a ŋoŋga i mugun na, tojupukindi ta 'barik yeyeet gwöti ina anyen ta gaji ’börik, kogwon ko ŋuto logon aje ŋoŋga i mugun aje kö’yu toronjin. ²Nyena i 'dutet, ŋuto gwöti ilo, i diŋit na lepeŋ liŋ ina mugun, gwe tine gwon i ’dekesi ti ŋutu, ama gwӧti na 'deggi Ŋun.³I Diŋit na lwöŋgu ta aje jo konda ŋo naga paganojin ’de’dekan. Ta aje gwon i konda na ŋo ti yu na kwe, ko i ’dekesi ti mugun, ko i memeri, ko i to ’betan ko yawa, ko i mömöjutu na yawa i roriot, ko i konda na ŋo na mamana nagon a twöju na nyömuejin logon a ŋunyön. ⁴Lepeŋat yeyeju a ŋo söret kogwon ta a ko morakinda ko se i gwiliŋit lose logon abur ko a wuya lo, nyenagon a se jambi adi ta a ŋutulu lorok. ⁵Lepeŋat mo wawat nye logon gwe ajo i ’duŋökindö na kuya ti ŋutulu logwon jörun ko lo twatwa. ⁶Ko ina kwe, Loŋe Lo ’but 'döki a tokuki i ŋutulu lo twatwa, anyen, ma'di naga lepeŋat a ’duŋöki putet i na mugun gwoso ŋutu. A se mo rune i ködudwölön kase gwoso na kwondi ꜧun na.⁷’Dutet na ŋo liŋ gwe nyona, nyena gwe ta ajo kasu i yeyeesi. Tiji ta ’börik anyen ta kwakwaddu. ⁸I iloki na ŋo liŋ tunyare ta ko ’börik ko töilyet liŋ, kogwon nyaju muggö toronjin jore. ⁹Wuji ta ’börik a komu kasu i midijik ’bak wiwinya.¹⁰Gwoti naga ŋadi geleŋ a wuju ’doket na, kitakindi ta 'borik a kametak lo ’but ti narju na ꜧun i konesi kayik ka'de ka'de. ¹¹Ko lele ŋuto jajambu ti gwe ko kulyaesi ti ꜧun; ko lele ŋuto kikitakindya, ti gwe i riŋit nagon po ko Ŋun. Kondi ta kine ŋo anyen i kikolin liŋ a ꜧun purani pura kogwon Yesu Kristo. Ti bulet ko tumatan gwe ko lepeŋ ŋupi ŋupi. Amin.¹²Lo nyanyara, ko sörju ta i ŋo na pokin i temba na ta gwoso na tembi kimaŋ na, gwöti ŋo nene naga a sörit a pokin kasu ki. ¹³Nyena ma'di muda naga ta a ŋarunda ŋoŋesi ti Kristo na, lyöŋi ta , anyen molu na kweyani minyo loyit nu, a ta mo nyolani nyola ko lyöŋön a duma. ¹⁴Ko ta momoroyi kogwon karen ti Kristo, ta a 'boria, kogwon Mulökötyo lo bulet ko a lo ꜧun lo gwon ko ta.¹⁵Ama ti lele losuk gwe ti ŋoŋga kogwon a katatuanit, a koko ’ya, kode a konda arabat, kode a ŋutu logon pokin i kulya nagon ’bayin a kasuk; ¹⁶ama ko lele ŋuto a ŋoŋga kogwon nye a Kristianityo ti kwe nanyit gwe ti yu, kölumdö ti nye bu’ye ꜧun kogwon kine karin.¹⁷Kogwon diŋit aje po nagon ’duŋökini putet; a suluji ko ŋutulu ti 'baŋ na ꜧun. Nyena ko suluja ko yi, a de gwe ada i’dutet ko lepeŋat logon renya Loŋe Lo ’but lo ꜧun kilo? ¹⁸'döki ko a nago i lwökö na lo rigwo, a mo gwe ada ko ŋutulu logon ti twöju ꜧun ko katoronyak kilo? ¹⁹Nyenagon ti se logon ŋoŋoŋga gwoso ’dekesi ti ꜧun, ti se yinikindi ’börik Ka gweyanit lo yiyiniki lo, i kones na’but.

Chapter 5

¹Nan jambu ko ŋutulu kasuk logon a temejik kilo. Nan logwon 'döki a lele temejiktyo ko a met Kristo i ŋoŋga lo, ko yendi ŋarunda na bulet nagon mo kwekweya nu. ²Gwe ta a ka yukuk ti yidin ti ꜧun na gwon kasuk i könin kine, kitani ta gwoso katiunit, ti gwon ko riŋaki, ama kogwon ta a 'dekan gwöti nagon ꜧun ’de’dekan na. kitani ta ti gwon kogwon 'bulit naron ama ko pusök . ³Ko tutumatyan ta i loki na lepeŋat logon a wulöki ta kilo, ama gwe ta a miresi ti teŋ na yidin. ⁴A na pukuni Kayukunit duma nu, a ta de wuji Ioguya telet logon a bulet lo ti riŋön.⁵'Döki ta teton rugi ta twöju na temejik kasu. Ta liŋ, jupukiŋdi ta tokoyokan ko tokitakin ko ’börik; kogwon ꜧun rerenya ŋutulu kabulak ti kusik ama kwekinda ’busan i ŋutu lokoyokak. ⁶Nyenagon Tokoyoke ta ’börik i mukuk na könin lo riŋit lo Ŋun, anyen nye böŋö ’bi’yu ta ki i diŋit nayit. ⁷Gumaki ta wiwinyesi kasuk liŋ ko lepeŋ ki kogwon lepeŋ lo meddya ta.⁸Tiji ta tiju, ti konyen kasu gwe gwoŋa, kogwon miriku losu kaŋöönit gwon gwöti kömiru lo wiwiri gaga’yu ko nye koja ŋa. ⁹Gwe ta a logo i yupet i renya na lepeŋ, kogwon ta a den adi luŋasirik kasuk loyubö i kak ’bukuluŋ kilo ŋoŋga kine ŋoŋesi na geleŋ kine.¹⁰A i mukök naga ta aje ŋoŋga ko diŋit a na’dit nu, a ꜧun lo 'busan liŋ lo luŋunda ta i na bulet na yeŋ nyin ko Kristo lo, mo totoludugi ta, a ruggi ta, a togo’yi ta, a togwi’dikindi ta go. ¹¹Ti tumatyan gwe ko lepeŋ ŋupi ŋupi. Amin.¹²Nan yiyinikin Siliwano logon a luŋaser lo a yubbö, nan a wurökin ta ŋina leta na’dit ko ŋaret nait. Nan tukukindö ta ko tokurukindyö ta adi kine ŋo liŋ ’diri a ’busan na nyarju gwak na ꜧun. Gwo’de ta go kata. ¹³Teŋ na kayupök logwon Babela yu logon ꜧun a wulun gwoso ta kulo a roman ko ta. 'döki Marako ŋuro lio roman ko ta. ¹⁴Rome ta ko ’börik ko ’bi’biyet na nyarju. Ti taliŋ gwe ko ta liŋ logon i Christo kilo.

2 Peter

Chapter 1

¹Nan Simona Petero 'dupet ko a luyökie lo Yesu Kristo, roman ko ta logon a wuju nye yupet napir gwӧti na wuji yi na. Yupet i torigwo na ꜧun likaŋ ko Kalwӧkӧnit Yesu Kristo. ²Ti ’busan ko taliŋ gwe parik kasuk i denda na ꜧun ko Yesu Matat likaŋ.³I riŋit nayit na ki, ŋo liŋ ti gwiliŋit ko i kugga na ꜧun aje tiki yi i denda na lepeŋ lo luŋu yi i minyo ko 'busan parik . ⁴I kine ŋo nye aje tin yi milyejin lopir ko a dumalak parik, anyen ta boŋo ŋarundya gwon gwoso ŋun. I rwöddu nasuk ŋo ti ’buröt ti na kak kine kogwon ’dekesi narok.⁵Ko Iina kwe, mӧrji ta parik i ’yalakindya na to'busan kasu i yupet, ko i to'busan ’yalakindi ta dendya, ⁶ko i dendya ’yalakiŋdi ta teŋgu na ’borik ko i teŋgu na ’borik ’yalakindi ta ŋoŋga najo ko i ŋoŋga najo ’yalakindi ta toŋunyӧn ⁷ko i toŋunyӧn ’yalakindi ta nyaru na toluŋaseran ko i nyarju na toluŋaseran ’yalakindi ta nyarju.⁸Ama ko kine ŋo gwon kasuk a ŋӧine kasuk, a se tindi ta ti gwon a yokia kode ’bak ludweki i dendya na Matat likaŋ Yesu Kristo. ⁹Ama ŋuto logon ’bak kine ŋo lo metakinda nyona lepeŋ a mo’doke, a bӧŋӧ adi nye a lalai i toronjin kayik ti ’beron.¹⁰Nyenagon luŋasirik, marji ta parik anyen ta tindu luŋu nasuk ko wulwe nasuk a gik. Kogwon ko ta a kon kine ŋo a ta mo tine ’doro kwöŋ. ¹¹tina at a ta de rukökine ko pupuret duma ilupö itumatyan na yeŋ nyin na Matat likaŋ Kalwokonit Yesu Kristo.¹²Nyenagon nan de gwon ajo i diŋitan liŋi anyen toyiyikindö ta kine ŋo , ma’di naga ta a den se, ko ma’di naga ta a logo ito’diri nagon ta gwon ko nye na. ¹³Nan yeyeju meta a na’but kuwe, ti nan dede gwon i ilo gworoko, i 'bi'yu na ta ki ikiko lo toyiyikiŋdyö. ¹⁴Kogwon nan aje den adi diŋit nio gwe a na’dit nan de kökölökin lo gworoko, kogwon Matat likaŋ Yesu Kristo aje kwekin nan. ¹⁵Nyena nan mo mörju parik imedda adi idiŋit naga nan aje tu nu ta mo idiŋitan liŋ bubulö yeyeju kine ŋo.¹⁶Kogwon yi a ko mirakinda likikirilӧn kana ti koŋon, na tukӧkindi yi ta riŋit na Matat likaŋ Yesu Kristo se ko po nayit nu, ama yi a met lepeŋ ko konyen i todumalan nanyit. ¹⁷kogon lepeŋ awuju bulet ko todumalan ko ꜧun Monye, na poni gworo ki yu ko lepeŋ ni lo juwe ko minyo lo todumalan nu, kuya adi, ilo a ꜧiro lo nyanyara, logon nan a lyöŋgi parik lo. ¹⁸Yi ko ’borik a yiŋ ilo gworo kuun ki, i diŋit naga yi gwon kase lepeŋ i mere loke kiyu nu.¹⁹Kogwon yi a yubbö kulyaesi lo jam nebijin koju kulu tinana gwe akig, Ködö a na’but ko ta yiyiŋ kilo kulyaesi, kogwon se gwon gwöti lombo lo kobbu i pirit naga a mude tojo ko ŋaun na kak, a Lobur puköki kasu i toilyet. ²⁰Iloki na liŋ, dene ta den adi, kuya ti ꜧun na wuro nagon a keyo kune ’bayin a tokujö na lele ŋuto ko mugun nanyit, ²¹kogwon ŋutu ’bayin logon a wakunda keju, ama ŋutu jamunda kulyaesi lo po ko ꜧun idiŋit na muluajini lepepat ko Mulokotyo Loke nu.

Chapter 2

¹Nebijin ’burönök köju a po i ŋutu, ko 'döki katodinök ’burönök mo poponda kasu. lepeŋat mo barunda adi li todinesi köresi, ko lepeŋat mo rerenya Matat lo gworundyö se lo, lepeŋat jakinda ’borik köret adi wulek kase ki. ²ꜧutu jore mo kepoddu gwiliŋit lose loron lo yu na kwe lo, kogwon kuya kase a kiko lo to’diri mo jamani arabat. ³A se mo lulukundye gurut kasu ko jamesi ’burönö kogwon galaŋ kata nase. Ama ’duŋöki na lepeŋat na putet gwon iponda ko diŋit anajo, ko tukara nase ako toto.⁴A ko ꜧun a ko kölökin malaikajin logon a torondya kulo, ama a gumakin lepeŋat imudwe rereket kak ipirit riŋet, tojo ko lor ’duŋet lo putet. ⁵'daki ko nye köju a ko kölökin kak ’beron nu, idiŋit na jondi bar ikak na ŋutulu logon ti twoju ꜧun kulo, ama swak lwöggu Noa katokuönit lo löti lo'bt se ko kule ŋutulu buryo. ⁶Ama 'daki ko lepeŋ ’duŋökindö köjino ti Sodoma ko Gomora i körö asut, a nyökundye se kak a kurön, a miret na ŋo naga kokonaki ŋutulu logon ti twoju ꜧun,⁷Ama lwökudö Loto lo rigwo, logon ari'diki idedelya ko konesi ti yu na kwe na kon ŋutu lorok kune. ⁸Kogwon ŋilo ŋut lo rigwo si’da ko lepeŋat ipirit na geleŋ, perokliŋ lepeŋ memet ko yiyiŋ ŋo nakona kune, Konesi kase nagon korjusaret kune totomi toili lonyit lo rigwo. ⁹Ko Matat konda kine ŋo, nyena lepeŋ deden ko nye lwökun ŋutulu lo twoju nye kulo ada kase imöriesi, ko Lepeŋ 'döki deden ’de’ya ŋutulu lorok i kadi rereket anyen lepeŋat wuju riŋet i lor ’duŋet lo putet,¹⁰kine a to'diri na jukin ko se logon wöwörö i ’dekesi narok ti mugun, ko a kalaak ti saret. Mete ko a kaŋajin, lepeŋat tine kujönö momoroju teŋ na malaikajin lo bubula. ¹¹Malaikajin kata ko riŋit duma parik ko kido, ama lepeŋat a ko joŋga se ko momoroju iputet ko Matat ikomoŋ .¹²Ama kilo ŋutulu gwon gwoso kijakuwa nagon ti kurundӧ, yuŋwe iloka ko itukara. lepeŋat ti den ko se momoroju nyo. i tukarju lepeŋat 'deki tutukara, ¹³tutudarayi a ropat na kondi se dariesi nu. Lepeŋat yeyeju adi to’betan ko yawa i tuparan a lyӧŋӧn. Lepeŋat gwon a lut nagon a ’yoddya, lepeŋat nyanyar konesi ti mumulugga i diŋit na nyesi se ko ta i pirit na geleŋ nu. ¹⁴Lepeŋat ko Konyen logon a jore ko lubbo; lepeŋat tine yimӧnӧ ko toron kwӧŋ. Lepeŋat togiraddu ŋutu lomunyak i konda na ŋo naron. Lepeŋat a todin 'bӧrik iToilyet lo galaŋak, Lepeŋat a wajik loŋo lӧmӧ.¹⁵Lepeŋat a kӧ’yu kiko lo rigwo a girara kaŋo, a kepoddi kiko lo Balam ŋiro lo Beor logon nyanyar ropaki i konda na ŋo nagwon 'bayin a torigwo, ¹⁶ama awuju yuyukӧ kogwon toron nayit, kaine nagon ti jambu na, a jambu ko gworo lo ŋutu, a teŋgi ilu nebi i konda na ŋo ti mamala.¹⁷Kilo ŋutulu a kidiya logon ’bak pioŋ, ko a luruöt logon wuköji ko köbuŋöt duma. Pirit nagon a mude adi ’du a wulöki lepeŋat. ¹⁸Lepeŋat jambu kulyaesi lobot logon a ŋo kana, i tetensi ti ’dekesi narok ti mugun se ko konesi ti yu na kwe, lepeŋat mumuluga ŋutulu logon ''dek wökön kaŋo ko kilo lo gwolong alorok kulo. ¹⁹Se rukökinde lepeŋat i gwon a lui, ama se ko ’borik a ’dupi ti ŋo narok ti ŋutulu, kogwon ŋutu a ’dupiet lo ŋo nagon a te’ya nye.²⁰ko ŋutulu aje rwoddu i tolutesi ti na kak kogwon dendya nase na Matat likaŋ Kalwokonit Yesu Kristo, ama ko kine tolutesi koti aje mok se, a iŋge te se, a kuya kase worani a narok parik Iwolwöŋ ti kowe kune. ²¹Kodö a na ’but kase ko se kwöŋ a ko den kiko lo löti lo rigwo, lwölwöŋ nagon se aje den lo kiko a kukutorö bot i kö’yu na saresi loke logon a tiki se kulo . ²²Lo tolupet a pokin kase ki a gwak adi, ’Dioŋ a witö kayik i jaat, 'döki adi, Wuri nagon aje kuwö na 'döki a witö i gwugwuluŋgö na mugun i wo’do’dot.

Chapter 3

¹Lo nyanyara, na soŋinana a leta tomurek na wurokin nan ta. I kine letajin murek nan wurjö a toyeyet itopurundö na kuinyitat nasuk na rigwo, ²anyen ta kodyö yeyeju kula na jam nebijin loke köju kunu, ko saresi ti Matat likaŋ Kalwokonit, lo sunyukin ta ko luyökie kilo.³A kokwe dene ta den adi, i perok ’dutesi kajijinyak mo popo. A lepeŋat mo jijinyani ko ta a kondi gwoso na 'degi ’dekesi kase. ⁴A mo ’dö’döji adi, Nye a milyeju adi nye molu wiwite. Ko nyo nye ti po? Kogwon suluja i lor logon merenyejin kaŋ a twatwa nu, ŋo liŋ gwon jojo gwoso na gwondi se i suluwa na gweya na kak nu.. ⁵Kilo ŋutulu böŋö aka adi köju ’beron ꜧun a kuya, a 'dko se ko kak gweyene kaŋo i kiden na pioŋ ko i pioŋ kata. ⁶kogwon i kinden na inu diŋit, kak iŋge koro ko a mulua ko pioŋ . ⁷ꜧilo kulyaet lo geleŋ lo a ’de’ya ’diko ko kak anyen möndu ’yura ko kimaŋ i lor ’duŋet lo putet na tukarari ŋutulu logon ti twoju ꜧun kulo.⁸lo nyanyara, ta ködyö ti böŋö na ŋo geleŋ adi lor geleŋ gwon ko Matat likaŋ gwoso kiŋajin alip geleŋ. 'döti kiŋajin alip geleŋ gwon gwoso lor geleŋ. ⁹Matat ti karakin i kulya na ruk lepeŋ kune, gwoso na yeyeji kule ŋutulu adi lepeŋ a karakin na, ama nye a yatakin ta parik a tine ’dekan adi ti lele ŋuto karane karan, ama lepeŋ ’de’dekan ŋutulu liŋ ködyö Iöpuggö töilyet.¹⁰Ama Lor lo Matat mo popo gwoso kolanit, a ’diko mo likinyörö likinyörö adi wur, a toro’bo kayik mo lisököni lusökö ko yulöŋ na kimaŋ, a na kak se ko ŋo naga katayu kune liŋ mo ’yurani ’yura.¹¹A ko kine ŋo liŋ mo tukarani sona, ta ködö gwon a kulon ŋutulu i gwiliŋisi kasu? Ta ködö gwolonŋ a ŋutulu loke lo twöju ŋun, ¹²ta ködö yinikindö i möndu po na Lor lo ꜧun, i ꜧilu lor a ’diko mo tukarani ko kimaŋ, a toro’bo kayik mo lisököni lisökö ko kimaŋ. ¹³Ama yi möndu ’diko ludukötyo se ko kak ludukötyo nagon löti lo rigwo si’da kata, gwoso na rukökindye ꜧun yi na.¹⁴Nyenagon, lo nyanyara, gwoso na yinikindi ta i mömöndi na kine ŋo, mörji ta parik ko ’börik anyen lepeŋ böŋo ryeju ta gwon taliŋ ’bak ’yotet kode körit kanyik i komoŋ. ¹⁵'Döki rugi ta adi ŋoŋga na Matat likaŋ a lwökit, gwoso nagon Paulo luŋaser likaŋ lo nyanyara a wurökin ta i koŋon nagon a tiki lepeŋ na. ¹⁶Lepeŋ a jambu kine kuya i letajin kayik liŋ, ama Kune ŋo kata nagon a nago i kure, a ŋutulu lu’böŋ ko a lokolokak tukwölöŋgi tokoret na kine ŋo gwoso na tukwölöŋgi se kune kuya ti ꜧun na wurö kune, i jakiŋdya na ’börik körit.¹⁷Nyenagon, lo nyanyara, gwoso nagon ta aje den kine ŋo a ŋerot, gane ta ga 'bӧrik, an ta lulukaji ko giresi ti ŋutulu logon ti ’debba saresi kilo, anyen ta gwon ti ’dororo kaŋo i gwo’dan nasu i yupet. ¹⁸Ama ’durji ta i ’busan na ꜧun ko i dendya na Matat ko Kalwokonit likaŋ Yesu Kristo. Ti bulet gwe ko lepeŋ soŋinana ko ŋupi ŋupi. Amin.

1 John

Chapter 1

¹Lu logoo kӧju gwo kata i suluet; logoo yi a yiŋ, logoo yi a met ko konyen kaŋ; logoo yi a dir, ko a ’bo ko konisi kaŋ, ŋilo a Kwe na Kulyaet lo Ru. ²'dӧki ŋina Ru a kweki dena, ko yi a met lepeŋ, ko a yi tokuji kuya kayik, yi tokukindӧ ta kuya ti ru na yeŋ nyin, naga kӧju gwo ko ꜧun Monye, ko a kweki yi denda.³ꜧo naga yi aje met ko aje yiŋ kune Yi 'döki tukökidyö ta, anyen ta boŋö gwon ko tojulin koyi i pirit na geleŋ; tojulin nikaŋ na ko ꜧun Monye se ko ꜧiro loyit Yesu Kristo. ⁴'Döki, yi wurökindö ta kine ŋo anyen lyöŋön nikaŋ temakinda 'bukuluŋ.⁵Lo a Loŋe logoo yi a yiŋun kayik lo a yi tukökindi ta, adi ꜧun a parara, mudwe ’bayin kayik asot. ⁶Ko yi kuya adi yi tojulin ko lepeŋ a yi wörö i mudwe, yi a ’burönök, ko yi 'bayin jujumbu na to’diri. ⁷Ama ko yi wörö i parara gwoso na gwoni nye i parara na, yi kata ko tojuline ko ’börik, a rima ti Yesu ꜧiro loyit lalaji yi i toronjin liŋ.⁸Ko yi kuya adi yi ’bak toron yi mumulugga ’borik, ko to’diri ’bayin kaŋ. ⁹Ama Ko yi tutuk toronjin kaŋ kaŋo, lepeŋ a lo rigwo ko a lo yiyiniki i pitökindö na yi i toronjin kaŋ ko i toke’ya na yi i ŋo narok liŋ. ¹⁰Ko yi kuya adi yi a ko toroda, yi konda lepeŋ a ’burönit, ko kulyaet loyit ’bayin kaŋ.

Chapter 2

¹Wajik kwe, nan wurökindö ta kine ŋo anyen ta böŋö gwoo ti toronda. Ama ko lele ŋutu a toronda, yi kata ko ŋutu logoo gwo’dan i kuya kaŋ ko ꜧun Monye i komoŋ, lepeŋ a Yesu Kristo lo rigwo lo. ²Lepeŋ a tokelet lo toronjin kaŋ, ’bayin toke’ya toronjin kaŋ ka’de ama 'döki toke’ya toronjin ti ŋutulu ti na kak ’bukuluŋ. ³Tiina yi deden adi yi a 'durökin denda lepeŋ, ko yi a ’dep saresi kayik.⁴ꜧutu logoo kuya adi, Nan deden lepeŋ, ama ti ’debba saresi kayik lo, a ’burönit, ko to’diri ’bayin kayik lukata. ⁵Ama ko ŋutu logoo a ’debba kulyaet loyit, ’diri nyarju na ꜧun a temakinda kayik ilukata. Tiina yi deden adi yi gwoo ko lepeŋ imugun, ⁶ꜧutu logoo kuya adi nye gw'dan go i lepeŋ lo, a ti nye ködö wöröni gwöti na wöröni lepeŋ nu.⁷Ta lo nyanyara, nan ’bayin wurökindö ta saret ludukötyo, ama lo a saret lo ’beron logoo ta a yiŋ i suluwet lo. Saret lo ’beron lo a kulyaet lo yiŋ ta lo. ⁸Kölumbö nan wurökindö ta saret ludukötyo, logoo a gwak ko Kristo i mugun ko kasu i mugunya, kogwon mudwe lo wuti kaŋo, a parara naga a gik gwe i pararaju.⁹ko ŋutu logoo kuya adi nye gwo i parara ama maman luŋaser, lepeŋ dede gwo i mude teŋ ko na ŋorna. ¹⁰ꜧut logoo nyanyar luŋaser lo, lepeŋ si'da i parara, a neneŋo ge ’bayin kayik naga tindu lepeŋ i ’doro. ¹¹Ama ŋutu logoo maman luŋaser lo, lepeŋ gwo i mude, a wöröni i mude, a tine den ko nye tu yau, kogwon mude aje tomusukgö kowen kayik.¹²Nan wurökindö ta wajik, kogwon ta aje pitöki toronjin kasu kogwon karen Krayik. ¹³Nan wurökindö ta komonye, kogwon ta deden nye logoo kata suluja i siiluet lo. Nan wurökindö ta teton, kogwon ta aje te’ya ilo Loron lo. ¹⁴Nan wurökindö ta wajik kogwon ta deden ꜧun Monye. Nan aje wurökin ta komonye, kogwon ta deden nye logoo kata suluja i suluet lo. Nan aje wurökin ta teton, kogwon ta a logo, ko kulyaet lo ꜧun gwo kasuk i töilyet, ko ta aje te’ya ŋilo Loron lo.¹⁵Ko nyarju na kak kode ŋo naga gwo i na kak, a ko lele ŋutu nyarju na kak, a nyaret na Monye gwe ’bayin kayik. ¹⁶Kogwon ŋo liŋ naga gwon i na kak kune, a ’dekesi narok ti mugun, ko 'dekesi narok ti kowen, se ko bubulesi ti gwiliŋit, kine ŋo 'bayin po ko Monye yu, ama po i na kak. ¹⁷Na kak se ko ’dekesi kayik kune tutuŋgö, ama ŋutu lo konda ’dekesi ti ꜧun, mo yeŋikin ki 'bak 'dutet.¹⁸Wajik, na gwe a koloŋ na ’dutet! gwöti na yiŋgi ta adi miriku lo Kristo ilo popo, tinana merok jore ti Kristo aje po. tiina yi denda adi na gwe a koloŋ na ’dutet. ¹⁹Lepeŋat a geladdu ’börik kaŋo kaaŋ kata, ama kö ’bayin a ti teŋ nikŋ, kogwon ko se ködö a kaaŋ, kolo ködö gwo ko yi. Ama kö a geladdu ’borik kaŋo anyen kweja adi, lepeŋat ’bayin a ti teŋ nikaŋ.²⁰Ama ta welaa ko ilo Loke lo , ko ta deden ŋo liŋ . ²¹Nan 'bayin wurökindö ta kogwon ta ako den to’diri, ama kogwon ta deden, köti ta deden adi ’burönö ’bayin na po kaŋo i to’diri.²²ꜧa logoo a ’burönit? ama a nye lo renya adi Yesu 'bayin a Masia? Lepeŋ a miriku lo Kristo, kogwon nye a renya Monye se ko ꜧuro. ²³ꜧutu lo renya ꜧuro lo ’bak Monye. ꜧutu lo ruggö ꜧuro lo lepeŋ 'döki kata ko Monye.. ²⁴ama i kuya kasuk ti ŋo naga a ta yiŋ i suluwet kune gwe ko ta. A ko ŋo naga ta a yiŋ i suluwa kune gwe kasu i toilyet, a ta koti gwe i ꜧiro lo ꜧun ko i ꜧun Monye. ²⁵ꜧo naga lepeŋ a milyekintiŋdu yi na a ru naga 'bak 'dutet. ²⁶Nan wurӧkindӧ ta kine ŋo i kuya ti ŋutulu logoo ’dek togirja ta.²⁷A ko gwöti ta, welet naga nye a we ’yi ta na gwon kasuk i mugunya, a lele ŋutu gwe ’bayin logoo ’de’dekanikin anyen todindö ta. Welet naga nye a we’yi ta na nye na todindö ta kuya liŋ. ꜧina wela nasuk a gik ’bayin a ’buröt. Nyena gwöti naga nye aje todindö ta nu, si'dani ta kayik i mugun. ²⁸Nyena wajik, si'dani ta ko Kristo i mugun, anyen ko lepeŋ mo a pukun a yi böŋö gwe a purwat, a gwe ’bak yu na kowe i po nayit. ²⁹Ko ta deden adi lepeŋ a lo rigwo, ta agu ködö kukurun adi, ŋutulu liŋ lo kondya ’bura kulo a wajik ti ꜧun.

Chapter 3

¹Mete na nyarju a nan nagon ꜧun Monye aje tin yi na, naga a yi luŋuni a wajik ti ꜧun ! yeko, yi ’diri a wajik ti ꜧun. ko ina Kwe ŋutulu ti na kak ti den yi, kogwon se ti den lepeŋ. ²Ta lo nyanyara kilo, yi soŋinana gwe a wajik ti ꜧun, ama tinana dede a ko kweya koyi molu gwoo ada, ama yi deden adi ko nye a kweya a yi yide ge gwöti lepeŋ, kogwon yi yide memet lepeŋ gwöti na gwoni nye na. ³Nyena ŋutulu liŋ logoo yendu lepeŋ kulo toke’ya ’borik gwöti na gwoni nye a loke na.⁴Kolo liŋ lo toronda kilo a ’beleŋgu saret; kogwon, toron a ’beleŋgu na saret. ⁵Ta a den adi, lepeŋ a pukun anyen lepeŋ joŋga toronjin ti ŋutulu kaŋo, a toron gwe ’bayin ko lepeŋ. ⁶ꜧuto logon gwoo ko lepeŋ i mugun lo ti toronda; ŋuto logoo a toronda lo a ko met lepeŋ 'dӧki a ko den lepeŋ.⁷ꜧwajik, an ta korukӧkin lele ŋutu i togirja na ta. Nye lo konda torigwo lo a lo rigwo, gwoso naga Kristo a lorigwo na. ⁸ꜧuto lo konda toron, lepeŋ a lo kӧmӧri; kogwon ŋilo kӧmӧri a toronda suluja i suluwet. Ko ina Kwe ꜧuro lo ꜧun a pukun anyen körju konesi ti kömöri.⁹ꜧuto logon yuŋe ko ꜧun lo 'bayin i to ŋerot i konda toron, kogwon nyomoti lo ꜧun gwon kayik i mugun, a lepeŋ tine to ŋerot i toronda kogwon lepeŋ yuŋeni ko ꜧun. ¹⁰tiina wajik ti ꜧun ko wajik ti kömöri a kweki kaŋo, ŋutu logon ti koŋdya torigwo lo mayin ponda ko ꜧun, ko 'deki logoo ti nyar luŋasirik lo ti gwon a lo ꜧun¹¹ŋilo a loŋe logon ta aje yiŋ i suluwet lo, adi yi ködö tutunyar ko ’börik; ¹²ti gwon gwöti Kaina logon a lo kaŋönit, ko a peŋgi luŋaser loyit. Ko nyo naga nye peŋga lepeŋ? Nye peŋga lepeŋ kogwon konesi kayik a narok, a ti luŋaser loyit gwe a na ’but.¹³An ta ko sörjuTa luŋasirik, ko ŋutulu ti na kak maman ta. ¹⁴Yi a den adi yi aje laŋadu kaŋo i twan tojo i ru, kogwon yi nyanyar luŋasirik. Nye logon ti nyarju lo lepeŋ si'da i twan. ¹⁵Ko lele ŋutu maman luŋaser, lepeŋ a kapeŋanit. Ta a den adi kapeŋanit 'bak ru na yeŋ nyin kayik i mugun.¹⁶Ko ŋina kwe yi aje den nyarju, kogwon Kristo a gumakinda ru nayit kak kogwon kuya kaŋ. Nyena ti yi 'döki gumakindi ru nikaŋ kak kogwon kuya ti luŋasirik. ¹⁷Ama ko lele ŋutu kata ko toro’bo ti na kak a meddi luŋaser logon ko yöŋö na ŋo, a kindi toili loyit i won na kowen ko lepeŋ, a nyarju na ꜧun kirut gwe a nyo kayik i mugun? ¹⁸wajik kwe, ti yi gwe ti nyarju ko kulyaesi kode ko kutusin kana, ama ti yi nyarji ko konesi ko to’diri.¹⁹tiina kirut a yi dendi adi yi a ti to’diri, a yi tokorji toilyet kaŋ kayik ikomoŋ ²⁰ama ko töilyet kaŋ tomijö yi, adi yi a yaŋan, ꜧun a duma lwölwöŋ töilyet kaŋ ko deden ŋo liŋ. ²¹lo nyanyara, ko töilyet kaŋ a ko tomijö yi, adi yi a yaŋan, a yi gwe ko yinikindö ko ꜧun ikomoŋ; ²²a yi wuji ŋo nagon yi a piyun kayik kune, kogwon yi ’de’dep saresi kayik, ko a konda ŋo nagon tulyöŋgu lepeŋ kune.²³Lo a saret loyit; adi yi ködyö yuyub karen ti ꜧiro loyit Yesu Kristo, a tunyare ko ’börik gwöti na sarakindi nye yi na. ²⁴ꜧutulu liŋ logon ’de’dep saresi kayik kulo, lepeŋat si'da ko ꜧun imugun a ŋun si'dani kase i mugunya. Mulökötyo Loke logon ꜧun aje tikin yi lo tindu yi idendya adi ꜧun si'da kaaŋ imugunya.

Chapter 4

¹lo nyanyara, an ta ko yubbö ta mulökö liŋ, ama teme ta tem mulökö, anyen ta deden ko se a ti ꜧun, kogwon nebijin ’burönök jore aje to kaŋo ina kak. ²tiina ta bubulö denda Mulökötyö lo ꜧun; kweja adi, mulökö liŋ logon tuggö adi Yesu a Masia logon a po ina kak a ŋutu lo a lo ꜧun, ³ama mulökö liŋ logon ti bulö tuggö sona kilo, ’bayin a ti Ŋun. Kilo mulökö a ti Miriku lo Kristo, kogwon ta aje yiŋ adi ŋilo Miriku lo popo, yeko, tinana lo gwe kata ikak ni.⁴ꜧwajik, ta a ti Ŋun, ko ta aje te’ya lepeŋat, kogwon logwon gwon ko ta lo a duma parik lwölwöŋ logon gwon ina kak lo. ⁵lepeŋat a ti na kak; nyenagon ŋo na jam kö na a ti na kak, ko na kak yiyiŋ lepeŋat. ⁶Yi a ti ꜧun. ŋutu logon deden ꜧun lo yiyiŋ yi, a nye logon ’bayin a lo ꜧun lo tine yiŋ yi. tiyina a yi aje den mulökötyo lo to’diri ko mulökötyo lo lyaŋan.⁷Lo nyanyara, ti yi tunyare ta tunyar ko ’börik, kogwon nyarju po ko ꜧun. ko lele logon nyanyarju lo a yuŋe ko ꜧun, ko a den ꜧun. ⁸ꜧutu logon ti nyarju lo a ko den ꜧun, kogwon ꜧun a nyarju.⁹Kogwon kineŋo a nyarju na ꜧun kwekini kayaŋ kiden, adi ꜧun a sunyundö pilili loyit lo ŋuro ina kak, anyen yi böŋö gwon jörun kogwon lepeŋ. ¹⁰I yina Nyaret, 'dayin adi yi lo nyarju ꜧun, ama nye lo nyarju yi, a sunyundye ŋiro loyit a tokelet lo toronjin kaŋ.¹¹lo nyanyara, ko ꜧun nyanyar yi sona, yi ködö 'döki tutunyar ko ’börik. ¹²ꜧutu Lele ’bayin lo ŋo met ꜧun; ama ko yi tutunyar ko ’börik, a ꜧun gwe ko yi, a nyarju nayit temakindi kaaŋ. ¹³Tiina a yi deneden adi yi gwon kayik imugun, a nye gwe kaaŋ imugunya, kogwon nye a tikin yi kayik i Mulökötyo. ¹⁴'Döki yi aje met ko a yi tokorji adi, ꜧun Monye a sunyundyö ꜧiro loyit anyen gwon a Kalwökönit lo ŋutulu tina kak.¹⁵Ko ŋutu logon tuggö adi Yesu a ꜧiro lo ꜧun, ꜧun gwon kayik imugun a nye gwe ko ꜧun imugun. ¹⁶'Döki yi aje den ko a yub nyarju nagon ꜧun a nyarji yi na. ꜧun a nyarju, ko lele logon gwon iyina nyarju gwon ko ꜧun imugun, ko ꜧun gwon kayik imugun.¹⁷Kogwon tiina, ina nyarju aje konaki i muluja kayaŋ kiden, anyen yi gwon ko yenet na to'diri i lor ’duŋet lo putet, kogwon gwöti na gwoni nye na, a yi 'döki gwe tiina ina kak. ¹⁸Kujönö 'bayin i nyarju, ama nyarju naga 'bukulung riköddu kujönö kaŋo, kogwon kujönö kita ageleŋ ko riŋet. ꜧuto logon a kujönit lo a ko konaki 'bukulung inyarju.¹⁹Yi nyarju kogwon ꜧun lo nyarju yi a kowe . ²⁰Ko ŋutu logon kuya adi, Nan nyanyar ꜧun, ama maman luŋaser, lepeŋ a ’burönit; kogwon nye logon ti nyarju luŋaser, logon nye aje met lo, tibulö nyarju ꜧun logon nye a ko met lo. ²¹'Daki, lo a saret logon yi a wu ko lepeŋ lo adi, ŋuto logon nyanyar ꜧun, 'daki ti nyarji luŋaser.

Chapter 5

¹Nye logon yubbö adi Yesu a Masia lo a yuŋwe ko ꜧun. ko logon nyanyar monye 'daki lepeŋ nyanyar ŋwajik lo yuŋwe ko lepeŋ. ²Tiina yi deden adi yi nyanyar ŋwajik ti ꜧun, ko yi a nyar ꜧun a yi yubbi saresi kayik. ³Kogwon nyarju nikaŋ na ꜧun gwon tiina adi, yi ’de’dep saresi kayik, a saresi kayik tine gwon a toŋo ko ŋutu.⁴Kogwon ŋutu liŋ geleŋ geleŋ lo yuŋwe ko ꜧun kilo a te ’ya na kak, a na gwe a telet nagon yi te’yi na kak, yubbet nikaŋ. ⁵ꜧa logon a te'ya na kak? a nye logon yubbö adi Yesu a ꜧiro lo ꜧun.⁶Lo a nye logon a po ko pioŋ se ko rima;Yesu Kristo. lepeŋ a ko po ko pioŋ ka’de ama a po ko pioŋ se ko rima. ꜧilo a Mulökötyo Loke lo tokujö, kogon ilo Mulökötyo a lo to’diri. ⁷Kogwon katökorok kata musala, ⁸Mulökötyo Loke, ko pioŋ, se ko rima. kilo musala a torukökin i ŋo geleŋ.⁹Ko yi wuju kuya na'but ti ŋutulu, a kuya na'but ti ꜧun kune gwe aduma parik. Nyena kune a kuya na'but ti ꜧun, adi lepeŋ a jambu kuya na'but ti ꜧiro loyit. ¹⁰Nye logon a yubbö ꜧiro lo ꜧun lo, lepeŋ gwon ko kuya na'but kayik imugun. Nye logon ako yub ꜧun lo, lepeŋ aje kon ꜧun a ’burönit, kogwon lepeŋ a ko yub kuya nabut nagon ꜧun a jam ikuya ti ꜧiro loyit kune.¹¹Kulya na'but kune se kune: ꜧun a tindu yi ru na yeŋ nyin, a ina ru gwe ko ꜧiro loyit. ¹²ko logon gwon ko ꜧiro, gwon ko ru. ko logon ’bak ꜧiro lo ꜧun, lepeŋ ’bak ru.¹³Nan wurökiŋdyö ta kine ŋo anyen ta deden adi ta gwon ko ru na yeŋ nyin. to logon a yubbö karen ti ꜧuro lo ꜧun kilo. ¹⁴'Deki, na yenet duma nikaŋ kayik i komoŋ, adi ko yi a pija neneŋo gwoso na ’deggi nye na, lepeŋ yiyiŋ yi. ¹⁵''Deki, ko yi ŋo den adi nye yiyiŋ yi - a ŋo liŋ na piyun yi ko lepeŋ - yi dendi adi yi aje wu ŋo nagon yi a piyun kayik kune.¹⁶Ko ŋutu logon a meddya luŋaser ikondya na toron nagon ’bayin a twayet, ti lepeŋ kwadi kwaddu, a ꜧun mo tiŋdi lepeŋ ru. nan jambu i kulya ti kilo logon toron nase 'bayin jounda twan. Toron kata nagon jounda twan, nan 'bayin kuya adi lepeŋ kwakwaddu kogwon ina toron. ¹⁷Kulya narok liŋ a toron, ama toron kata nagon ’bayin a twayet.¹⁸Yi a den adi ko logon yuŋwe ko ꜧun 'dayin toronda. ama a lo yuŋwe ko ꜧun lo ririt mugun, a ꜧilo kӧmӧri tine ’bo lepeŋ. ¹⁹Yi a den adi yi a ti ꜧun, ko yi 'daki aden adi kak ’bukuluŋ gwon ko kӧmӧri i riŋit.²⁰Ama yi a den adi ꜧiro lo ꜧun aje po, ko aje tindu yi kuruŋdyö anyen yi deden nye logon a gik lo. 'daki yi gwon ko lepeŋ i mugun, logon a gik lo, ko ꜧiro loyit Yesu Kristo i mugun. ꜧilo a ꜧun ’diri; ko a ru na yeŋ nyin. ²¹Wajik, riteta rit ’börik i kuya ti nyömuöjin.

2 John

Chapter 1

¹Nan temejiktyo roman ko nye ŋuto naga a wule na, se ko wajik kayik logoo nan nyanyar i to’diri kulo— ama 'bayin a nan swak 'döki se liŋ logoo deden to’diri kulo. ²Kogwon kuya ti to’diri naga gwo ko yi na, a mo gwe koyi tojo ko 'dutet. ³Ti ’busan, ko won na kowen ti matat, ko taliŋ gwe ko ta, na po ko ꜧun Monye ko na po ko Yesu Kristo ꜧuro lo ꜧun Monye ito'diri ko nyarju⁴Nan a lyöŋön parik i röju na kule wajik köluk wörö i to’diri, gwoso naga yi a wuyun ilo saret ko ꜧun Monye na. ⁵soŋinana nan mo’yu do ŋote nikaŋ, ’bayin gwöti nan wurökindö do saret ludukötyo, ama a saret logo yi a wu i suluwet lo, adi yi ködö tutunyar ko ’börik. ⁶Ina a nyarju, adi, yi ködö wörö gwöti na 'degi saresi kayik. Ilo a saret logo ta a yiŋ i suluwet lo, adi wöröni ta kata.⁷Kamumulukak jore aje lupödu kaŋo i na kak. Kolo ŋutulu tiruggö adi Yesu a Masia logoo a po ina kak a ŋutu. ꜧuto lo kuya tiina lo a kamumulukanit ko a ilu Miriku lo Kristo. ⁸medi ta ’bura anyen ta gwoo ti tolikindyö ŋo naga yi a kitaun kune, ama anyen ta wuju ropet a duma.⁹ꜧutu logoo a jalatara kowe a ge a ko ’depakinda itodinesi ti Kristo lo, lepeŋ ’bak ꜧun. Ama nye logoo ’depakinda i todinesi ti Kristo lo, lepeŋ kata ko ꜧun Monye se ko ꜧiro loyit. ¹⁰Ko lele ŋutu a tu kasu ini a gwe a ko jakinda ta kine todinesi, an ta ko wuju lepeŋ kasu i'baŋin, 'döki ko roman ta ko lepeŋ. ¹¹Kogwon ŋutu lo roman ko nye lo ŋarunda konesi kayit narok.¹²Nan kata ko kuya jore naga nan ’dek wurökindö ta, ama nan ti ’bön wurjö i waraga ko iŋka. Ama nan yendu tu i ’yö’yu na ta anyen jambu ko ta a lokomoŋ, anyen lyöŋön nikaŋ böŋö tetemakinda. ¹³Wajik ti sösur naga ꜧun 'döki a wulun na a roman ko do.

3 John

Chapter 1

¹Nan temejiktyo roman ko do Gayo lo nyanyara, logo nan nyanyar lo i kuya ti to’diri. ²Lo nyanyara, nan momo’yu ꜧun adi ti ŋo liŋ gwe ’bura ko do ko ti mugun inot gwe a na’but, gwöti naga do a lo’but i twöli na. ³Nan a lyoŋon parik i diŋit na ’durni luŋasirik kayupök a nyonyöggi kuya ti to’diri nenut nu. Gwöti ’diri na wöröni do i kuya ti to’diri. ⁴Neneŋo ’bayin naga tulyöŋgu nan parik lwöŋgu yiŋga nio adi wajik kuwe wörö i kuya ti to’diri.⁵Lo nyanyara, do yiyiniki i konda na ŋo liŋ ’bura iloki na luŋasirik ko jurön. ⁶Lepeŋat a nyönyöggu nyarju net ikomoŋ na kanisa. do akon 'bura i sondu na lepeŋat i jölö nase ikiko lojukin ko ꜧun. ⁷Lepeŋat a tu kogwon kuya ti karen kayik, a se gwe a ko wuju neneŋo ko paganojin. ⁸Nyenaga ti yi rugge ta miret na ŋutulu gwöti kolo, anyen yi kita ko lepeŋat kulo i to’diri.⁹Nan a wurökin kanisa neneŋo, ama Diotrepi logo nyanyar gwo a togeleŋ lo lepeŋat liŋ lo, ako wuju yi. ¹⁰Ko ina kwe ko nan apo, nan de totoyiyikin lepeq ŋo liŋ na kon nye kune. Lepeŋ jambu kuya narok i kuya kaŋ. Lepeŋ ti jo ko kene, i renya na wuyunda na luŋasirik kayupök ama 'döki lepeŋ goja ma’di ŋutulu lo 'de'dkan wuju luŋasirik kayupök kulo, a riköddi se kaŋo i kanisa.¹¹Lo nyanyara, an do ko mirunda ŋo naga a narok, mirundi ŋo naga a na’but. Nye logo konda ŋo na’but lo a lo ꜧun, ama kakonanit lo ŋo narok lo a ko met ꜧun. ¹²Demetrio a wuju junyesi ko ꜧutulu jore ko i to'diri komugun. Yi 'döki jundö lepeŋ, ko ta deden adi junyet nikaŋ a gwak.¹⁴¹⁵¹³Nan kata ko kuya jore naga nan ’dek wurökindö do, ama nan ti ’bon wurjö ko galam ko iŋka. 14Nan yendu medda do idiŋit a na’dit a yi de jambi ko do a lokomoŋ. 15Ti taliŋ gwe ko do. Julin a roman ko do. Rombi julin kaŋ ini ko karensik.

Jude

Chapter 1

¹Yuda, kakitanit lo Yesu Kristo ko a luŋaser lo Yakobo, to ko kilo logon a luŋu, lo nyanyara ko ꜧun Monye, ko a ritaki ko Yesu Kristo: ²Ti won na kowen, ko taliŋ, ko nyarju gwe ko ta parik.³lo nyanyara, i diŋit naga nan mӧrju parik i wurökindö na ta kuya ti lwökö nikaŋ na liŋ. Nan ’dek wurökindö na ta anyen tokukindö ta i mörju parik i kuya ti yupet, nagon köju a wuki ko ŋutulu ti ꜧun daŋ geleŋ ko a 'dutet nu. ⁴Kogwon kule ŋutulu kata logon a 'bolunda ’borik katani a lwön kasuk kiden. Kolo ŋutulu aje wule kaŋo köju 'beron i 'duŋöki na putet. Lepeŋat ti twöju ꜧun, ko a löpuggö 'busan na ꜧun likaŋ i tolupeton, ko a renya Duma likaŋ lo geleŋ ꜧun ko Matat Yesu Kristo.⁵Nan ’dek toyiyikindö ta, madi naga ta köju a den ’bura adi Matat köju a Lökundö ŋutulu ti Yisaraele kaŋo i kak na Ejipeto, ama 'döki a peŋgi ŋutulu logo a ko yubbö ko. ⁶'Döki malaikajin logo a ko ’daba tumatan nase, ama a kölökin pirit si'dayet nakö, ꜧun a ’delakin lepeŋat ko rereket na'bak 'duted imude logo adi 'du, tojo i lor duma ’duŋed lo putet.⁷Gwöti naga Sodoma ko Gomora se ko Jurön lo didiŋö ko se kulu, atindu 'börik i tolup na tolutan, ko a kondi tolup i kikolin logo ’bayin a ti ŋutulu i ikepodu na mugunya kune, lepeŋat gwe a miret na kilo lo wuji ŋoŋga riŋet ikimaŋ na 'bak'duted. ⁸Nyena gwöti lepeŋat, kolo karudeok 'döki toludda ’börik, kö ti ’bön ksarak, ko kö launda lepeŋat logo ko minyo kulo.⁹Ma’di Mikaele duma lo malaikajin, I diŋit na rerenyani nye ko Kaŋöönit ko a woŋe ko lepeŋ i kuya ti 'döpu na Mose nu, lepeŋ a rit mugun a ko mor kode 'duŋökindö putet ko lepeŋ ama suwak kuya adi, Ti Matat riŋge do. ¹⁰Ama kolo ŋutulu momoroju ma'di ŋo naga kö ako kurun, ko suak kurundö na kö i gwiliŋit gwöti kijakuwa naga ti den kuya, kine a ŋo naga tukarju kö kune. ¹¹Wuwu ko lepeŋat! kö a kebu kiko lo Kaina, ko a dugga ’börik i yaŋan na Balam I kuya ti 'bulit, a kö twane i gor lo 'bi Kora.¹²Kolo ŋutulu a ŋurupö lorok i budu losuk lo nyarju, lepeŋat ŋarju budu ko ta 'bak kujönö, kayukuk logo tunyeju ’borik suak. Lepeŋat a ’dikolo na 'bak kudu na wuköji ko köbuŋöt ; kaden ti ja'be lo 'bak ludweki, a twatwa adi 'du döŋin murek, a gwunye kaŋo i murulö . ¹³Lepeŋat a yalajin ti tor logo ya’yu ko riŋit, gwekinda 'börik yuu na kowe. kaser logo wörö abur, logo a wulöki mude logo adi 'du to jo ko 'dutet.¹⁴Enoka toburyo lo nyakwariat ti Adama a keju köju i kuya kase adi, Mete, Matat ilo yide popo ko alipan ti alipan ko kulu kayik loke kulo. ¹⁵Nye po i tetenakinda na putet i loki na ŋutulu liŋ, ko a riŋgi ŋutulu liŋ lo toronda i konesi liŋ ti toronyesi na kon lepeŋat, se ko kulyaesi lo pötör lo jam ŋutulu katoronyak arabat i kuya kayik ko. ¹⁶lepeŋat a kawiwinyak, woŋoro kowe i ŋo liŋ, kepoddu ’dekesi kase narok, a jambi kulyaesi lobot, a ’bu’buddi kule ŋutulu anyen röju neneŋo.¹⁷Ama ta, lo nyanyara, yeyene ta jamesi na jam luyökie ti Matat likaŋ Yesu Kristo koju kune. ¹⁸Lepeŋat köju takinda ta adi, Kule ŋutulu logo a ka’dö’döyök yide pupukun i perok ti ’dutet, logo wörö i ’dekesi kase narok naga ’bayi a ti ꜧun. ¹⁹kolo a se logo jounda kokoroja. Lepeŋat a ti mugun ko ’bak Mulökötyo Loke.²⁰Ama ta lo nyanyara, gweyundi ta ’borik ki i yupet nasu nake parik; ko momo’yi ta i riŋit na Mulökötyo Loke. ²¹Ridi ta 'börik i nyaret na ꜧun, ko möndi ta ŋariet na won na kowen ti Matat likaŋ Yesu Kristo i tindu na ta ru na 'bak 'dutet.²²Wone konyen ko ŋutulu logo dyadya’yu iyupet kolo; ²³ko lwöke kulye i jekunda na se kaŋo i kimaŋ; ama kulye kulo kweki wone na kowen ko kujönö, mane ta man ma’di boŋgo naga a bobota ko lut ti ’dekesi ti mugun.²⁴Nye logo bubulö rida ta i ’doro, ko bubulö tindu ta i gwo’dan ’bak köret kayik ikomoŋ na minyo ko lyoŋön a duma . ²⁵ꜧun geleŋ lokoŋ kalwökönit likaŋ , tomoran, ko saret, ko kido, gwe ko lepeŋ, i Yesu Kristo Matat likaŋ, suluja tinana tojo ko 'bak 'dutet. Amin.